Luisa Durán

Luisa Durán (Logrossán, 19 de outubri de 1934 - Vigu, 16 de abril de 2022), mas populalmenti conocia comu "la cigarra estremeña", es una prolija escrebiora estremeña autora de puesia, prosa i teatru.

Biografía
Luisa tuvu nacéncia ena villa cacereña de Logrossán el 19 Outubri el 1934, andi vivi hata los 23 añus. Allí escomençó a desarrollal la su pasión puética, cuyus primerus velsus datan de quandu tinia seis añinus namás. De que tuvu la eá, aballó pa los Mairilis a estuyal Magistériu.

A los 23 añus dehuyi pa la Borgoña francesa junta la su família. Naquella región conoció al que huessi el su mariu. Atuó en Dijon el 1 Mayu el 1963, ena Borsa Trebaju, andi hue mu celebrá. Sieti añus endispués, vien pa España i s’assienta en Mairil. Allí se consagra al su empiqui literáriu espubricandu librinus puesia i participandu nel arrádiu en destintas emissoras. Destus tiempus nel arrádiu es andi le vien el moti "la cigarra estremeña", pol mó Joaquín Prat. Endispués vendrian obras en prosa i anguna teatral.

Obra
Luisa Durán escrebi mucha puesia, tantu en castellanu comu en estremeñu. La sus obras puéticas son velaquí estas:
 Tu nombre llevo en silencio (1970).
 Mi tierra (1981).
 Vivencias (1996).
 El canto de la cigarra (2002).
Alogu tien en prosa una obra al tentu las costumbris i ofícius antíguus, entitulau Oficios perdidos: Costumbres y recuerdos de mi infancia (2002). Obras teatralis son Qué tiempos! i En casa del alcalde, amás del saineti La feria.

 Referencias 

 Bibliografia 
 Martínez Terrón, L., Primera Antología de Poesía Extremeña, Caçris, ei. autol, 2005.

 Atijus p'ahuera 
 Web pressonal.

Categoría:Escrebioris estremeñus
Categoría:Escrebioris estremeñus en castellanu
Categoría:Escrebioris en estremeñu
Categoría:Puesia en estremeñu